આગામી 14મી જૂને સુરત પાલિકામાં પદાધિકારીઓની અઢી વર્ષ પૂરી થઈ રહી છે. એટલે સત્તાની વહેંચણી માટે ખેંચાતાણી ચાલી રહી છે. શહેર ભાજપના તમામ નેતાઓ પોતાના જૂથને મહત્તમ પદ મળે તે માટે મથામણ કરી રહ્યાં છે, તો મેયર, ડે,મેયર, સ્થાયી અધ્યક્ષ અને પક્ષનેતા જેવા હોદ્દા ઉપર બેસવા માગતા કોર્પોરેટર્સ જુદા જુદા નેતાઓના દરબારમાં સલામ મારવા માટેની દોડધામ કરી રહ્યાં છે. શહેર ભાજપમાં એકબીજાથી દુભાયેલા જુદા જુદા જૂથોએ હાથ પણ મેળવવા માંડ્યા છે. મેયર તરીકે નિતીન ભજીયાવાલા, જગદીશ પટેલ, વિનોદ મોરડિયા, કાંતિ ભંડેરી. મુકેશ દલાલ, શંકર ચેવલી મેદાનમાં દેખાય રહ્યાં છે. સ્થાયી સમિતિના અધ્યક્ષ તરીકે નિરવ શાહ, મુકેશ દલાલ, જગદીશ પટેલને બેસવામ માટેની હોંશ હોય તેવું કહેવાય છે. ડેપ્યુટી મેયર તરીકે કલ્પના અટોદરિયા, હેમાલી બોઘાવાલાના નામો પણ વહેતા કરી દેવાયા છે.